
PAŽYMOS, PATVIRTINANČIOS GAUNAMAS SOCIALINES PAJAMAS, IŠDAVIMAS

Paslaugos apibūdinimas
Socialinės paramos skyriuje išduodamos pažymos apie paskirtas socialines išmokas:
1. Pažyma apie paskirtą piniginę socialinę paramą.
2. Pažyma apie paskirtas individualios pagalbos teikimo išlaidų kompensacijas.
3. Pažyma apie asmens negautas išmokas.
4. Pažyma apie išmokos vaikui skyrimą.
5. Pažyma apie paskirtą socialinę paramą mokiniams.
6. Kita (Socialinių išmokų apskaitos sistemos Parama arba Socialinės paramos šeimai informacinės sistemos SPIS registrų gaunami duomenys). 
Asmuo dėl pažymos apie gaunamas / negaunamas socialines išmokas kreipiasi į Socialinės paramos skyrių.

Paslaugos teikimo proceso aprašymas
1. Laisvos formos prašymas (priedas), kuriame  reikia nurodyti savo vardą, pavardę, asmens kodą, gyvenamąją vietą pateikiamas raštu asmeniškai, paštu arba per atstovą (įgaliotą asmenį, globėją (rūpintoją).
2. Jei prašymas pateikiamas paštu ar per atstovą, prie prašymo turi būti pridėtos visų reikiamų dokumentų kopijos, patvirtintos įstatymų nustatyta tvarka.
3. Paslaugos vykdytojas išnagrinėja prašymą ir išduoda (išsiunčia) reikiamą pažymą.

Paslaugos teikimo informacija
Paslauga suteikiama nemokamai per 5 darbo dienas.

Teisės aktai, reguliuojantys paslaugos teikimą
1. Asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklės, patvirtintos 2007 m. rugpjūčio 22 d. Lietuvos Respublikos nutarimu Nr. 875;
2. Lietuvos Respublikos teisės gauti informaciją iš savivaldybių institucijų ir įstaigų įstatymas. 

Informacija ir dokumentai, kuriuos turi pateikti asmuo
1. Laisvos formos prašymas (priedas), kuriame nurodo savo vardą, pavardę, asmens kodą, gyvenamąją vietą.
2. Asmens tapatybę patvirtinantis dokumentas.
3. Jei kreipiasi įgaliotas asmuo, jis turi papildomai pateikti atstovo teises patvirtinantį dokumentą (įgaliojimą).

Už paslaugos teikimą atsakingo asmens kontaktai 

Socialinės paramos skyriaus vyr. specialistė Reda Kelmelė, tel. +370 347 44200, el. p.  reda.kelmele@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
[bookmark: _Hlk193961204]Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

